CELEX: 52007PC0076
Language: mt
Date: 2007-03-12
Title: Proposta għal regolament tal-Parlament Ewropew u tal-Kunsill dwar l-istatistika ta' kwart is-sena dwar il-postijiet tax-xogħol vakanti fil-Komunità

Avviż Legali Importanti

|

52007PC0076

Proposta għal regolament tal-Parlament ewropew u tal-Kunsill dwar l-istatistika ta' kwart is-sena dwar il-postijiet tax-xogħol vakanti fil-Komunità  /* KUMM/2007/0076 finali - COD 2007/0033 */  

	[pic] | KUMMISSJONI TAL-KOMUNITAJIET EWROPEJ |Brussel 12.3.2007KUMM(2007) 76 finali2007/0033 (COD)Proposta għalREGOLAMENT TAL-PARLAMENT EWROPEW U TAL-KUNSILLdwar l-istatistika ta' kwart is-sena dwar il-postijiet tax-xogħol vakanti fil-Komunità(preżentata mill-Kummissjoni)MEMORANDUM TA’ SPJEGAZZJONIKUNTEST TAL-PROPOSTA |110 | Ir-raġunijiet wara l-proposta u l-għanijiet tagħha Sabiex tissodisfa d-domanda ta' l-utenti għal statistika dwar il-postijiet tax-xogħol vakanti, l-Eurostat bi ħsiebha tistabbilixxi bażi ġuridika għall-ġbir tad-data dwar il-postijiet tax-xogħol vakanti. Il-Kummissjoni u l-Bank Ċentrali Ewropew għandhom bżonn li jirċievu data ta' kwart is-sena dwar postijiet tax-xogħol vakanti malajr sabiex jissorveljaw il-bidliet fil-postijiet tax-xogħol vakanti f'medda qasira ta' żmien permezz ta' attività ekonomika. Il-postijiet tax-xogħol vakanti huma inklużi fis-sett ta' Indikaturi Ekonomiċi Ewropej Prinċipali (PEEIs) u huma meħtieġa għall-istima tal-kundizzjonijiet tas-suq tax-xogħol fl-UE / fiż-żona ta' l-Euro skond il-Pjan ta' Azzjoni ta' l-EMU. L-iżvilupp ta' statistika ta' kwalità tajba dwar il-postijiet tax-xogħol vakanti hija prijorità fissa sew għall-Kunsill. Il-Kunsill Ewropew ta' Marzu 2005 reġa' nieda l-Istrateġija ta' Liżbona, li titlob azzjoni, b'mod partikolari, biex iktar nies jinġibdu lejn is-suq tax-xogħol u biex jinħolqu iktar impjiegi, b'hekk jissaħħaħ il-bżonn ta' informazzjoni aħjar dwar id-domanda għax-xogħol. Indikatur strutturali ta' postijiet tax-xogħol vakanti ġie elenkat mill-Kumitat ta' l-Impjiegi biex jiġi żviluppat u ppubblikat bħala miżura ta' riġidità tas-suq tax-xogħol u nuqqas ta' ħiliet. Data strutturali dwar il-postijiet tax-xogħol vakanti huma meħtieġa mill-Kummissjoni fil-kuntest ta' l-Istrateġija Ewropea għall-Impjiegi għall-monitoraġġ u l-analiżi tal-livell u l-istruttura tad-domanda tax-xogħol u għall-identifikazzjoni tan-nuqqas ta' xogħol, xkiel u diskrepanzi skond ir-reġjun, il-qasam ta' l-attività ekonomika u l-okkupazzjoni kif jidher fil-Linji Gwida għat-Tkabbir u x-Xogħlijiet (2005-2008), inklużi l-Linji Gwida għal Politika Ekonomika Usa' u l-Linji Gwida għall-Impjiegi. Barra minn hekk, statistika ta' postijiet tax-xogħol vakanti tinġabar ukoll għal finijiet nazzjonali, biex tgħin lill-awtoritajiet nazzjonali jivvalutaw u jimmonitorjaw is-suq tax-xogħol u bħala sostenn fil-proċedura tat-teħid tad-deċiżjonijiet għall-politiki tas-suq tax-xogħol. |120 | Kuntest ġenerali Id-data nazzjonali fuq il-postijiet tax-xogħol vakanti u dawk okkupati inġabret mill-2003 bi ftehim mhux uffiċjali. Għalkemm dan il-ftehim għall-ewwel wera li hu utli, l-esperjenza wriet li mhux kapaċi jlaħħaq mal-bżonnijiet ta' l-utenti. Għall-ġbir tad-data ta' kwart is-sena, la r-rekwiżiti tal-BĊE f'termini ta' kopertura, ta' kemm ikun f'waqtu, u ta' armonizzazzjoni u lanqas it-talba tal-Kummissjoni għal data strutturali ma qegħdin jiġu sodisfatti. Għalissa għadd limitat ta' pajjiżi biss qegħdin jittrażmettu data annwali, b'livell eteroġenu ħafna ta' dettall u komparabilità mnaqqsa. Bażi ġuridika tipprevedi mekkaniżmu li jwassal għal bażi metodoliġika kumparabbli għal sett sinjifikanti ta' statistika strutturali u ta' medda qasira ta' żmien f'qafas ċar taż-żmien. L-iżvilupp ta' qafas ġuridiku Ewropew xieraq intalab ukoll mill-Kunsill ta' l-Ekofin fir-Rapport dwar il-Qagħda tar-Rekwiżiti ta' l-Informazzjoni fl-EMU ta' Novembru 2005. Barra minn hekk, għadd ta' Stati Membri jeħtieġu bażi ġuridika sabiex ikunu kapaċi jkomplu bil-ġbir tad-data dwar il-postijiet tax-xogħol vakanti. |139 | Id-dispożizzjonijiet eżistenti fil-qasam kopert mill-proposta Ma hemm l-ebda dispożizzjoni eżistenti fil-qasam kopert mill-proposta |141 | Konsistenza ma' politiki u għanijiet oħra ta' l-Unjoni Mhux applikabbli |KONSULTAZZJONI TAL-PARTIJIET INTERESSATI U STIMA TA' L-IMPATT |Konsultazzjoni tal-partijiet interessati |211 | Metodi ta' konsultazzjoni, l-oqsma ewlenin fil-mira u l-profil ġenerali ta' min iwieġeb Konsultazzjoni bil-miktub u diskussjonijiet fil-gruppi ta' ħidma saru ma' delegati awtorizzati li jirrappreżentaw lill-Istati Membi tas-Sistema Nazzjonali ta' l-Istatisika fil-laqgħat tal-Grupp ta' Ħidma għas-Suq tax-Xogħol li saru f'Ottubru 2005 u Marzu 2006. Il-proposta għal Regolament kienet ippreżentata lill-Kumitat tal-Programm Strutturali (SPC) għal opinjoni f'Mejju 2006. Fi ftit kliem, l-SPC esprima s-sostenn ġenerali tiegħu għall-proposta fir-rigward ta' l-istatistika ta' kwart is-sena. Madankollu, l-Istati Membri kellhom riservi kbar fuq l-ambitu u l-livell ta' dettall ta' l-analiżi annwali. |212 | Taqsira tat-tweġibiet u ta' kif tqiesu Wara l-opinjoni ta' l-SPC, ir-Regolament ġie emendat, b'mod partikolari fejn għandu x'jaqsam mal-ġbir tad-data strutturali annwali, li issa huma esklużi minn dan it-test. Il-proposta riveduta għal Regolament tal-PE/Kunsill għandha l-appoġġ mifrux tad-Diretturi-Ġenerali ta' l-Uffiċċji Nazzjonali ta' l-Istatistika u l-BĊE. L-Istati Membri qablu fuq l-importanza li jkollhom qafas ġuridiku ċar u xieraq għall-ġbir ta' data tal-kwart tas-senadwar il-postijiet tax-xogħol vakanti. Il-bżonn ta' politika għal statistika strutturali u annwali dwar il-postijiet tax-xogħol vakanti se tkompli tiġi ttrattata fil-medda qasira ta' żmien fuq bażi ta' ftehim mhux uffiċjali. Fil-medda medja taż-żmien, u fuq il-bażi ta' l-esperjenza tar-regolament dwar id-data ta' kwart is-sena, għandha titqies il-possibilità ta' regolament ġdid biex ilaħħaq mat-talbiet għal data annwali. |Ġbir u użu ta' għarfien espert |221 | L-oqsma xjentifiċi/ta' għarfien espert ikkonċernati Ir-rappreżentanti nazzjonali fil-Grupp ta' Ħidma ta' l-Istatistika dwar is-Suq tax-Xogħol ta' l-Eurostat u l-membri tat-Task Force dwar il-Postijiet tax-Xogħol Vakanti huma esperti b'għarfien u esperjenza fil-qasam ta' l-istatistika dwar il-postijiet tax-xogħol vakanti u s-suq tax-xogħol. |222 | Metodoloġija użata Id-dokument ibbenefika mix-xogħol li sar mit-Task Force imwaqqfa bil-għan li tistabbilixxi bażi ġuridika għall-istatistika dwar il-postijiet tax-xogħol vakanti. Barra minn hekk, il-proposta abbozzata ġiet diskussa fil-Grupp ta' Ħidma għall-Istatistika dwar is-Suq tax-Xogħol, fejn intlaqgħu kummenti addizzjonali, partikolarment fir-rigward tat-tnaqqis tal-piżijiet, jiġifieri t-tnaqqis ta' l-ambitu ta' l-attivitajiet ekonomiċi li jridu jkunu koperti u l-introduzzjoni tal-possibilità ta' użu ta' sorsi addizzjonali barra minn stħarriġ għall-ġbir tad-data dwar il-postijiet tax-xogħol vakanti. Ġiet abbozzata verżjoni riveduta, li tinkludi modi ta' tnaqqis tal-piż għan-negozji u l-Istati Membri mingħajr ma tintmess il-kwalità, bħall-użu ta' sorsi amministrattivi u, f'każijiet speċifiċi, li tillimita l-ambitu ta' l-attivitajiet ekonomiċi li jridu jiġu koperti, ħlief attivitajiet ta' agrikoltura, sajd u foresterija. Fir-rigward ta' kummenti oħra li waslu matul dan il-proċess, il-parti l-kbira tagħhom tqiesu u taw sehemhom biex jiċċaraw, jirfinaw u jtejbu t-test propost. |223 | Esperti/għaqdiet ewlenin ikkonsultati L-esperti kienu mill-Ministeri nazzjonali tax-Xogħol u/jew l-istituti nazzjonali ta' l-istatistika. |2249 | Taqsira tal-parir li wasal u li ntuża |225 | Ħafna mis-suġġerimenti kkonċernaw definizzjonijiet li jridu jintużaw, sorsi u kummenti dwar il-fattibilità ta' l-informazzjoni mitluba. Il-kontribuzzjonijiet mill-esperti li jieħdu sehem fit-Task Force u l-Grupp ta' Ħidma huma riflessi għal kollox fit-test ta' din il-proposta għal Regolament. |226 | Mezzi użati biex il-parir ta' l-esperti jkun għad-dispożizzjoni tal-pubbliku Il-minuti li fihom ir-riżultati tad-diskussjonijiet ta' l-esperti fil-Gruppi ta' Ħidma u t-Task Forces, flimkien ma' dokumenti ta' referenzi oħra, huma disponibbli f'CIRCA, l-Amministratur taċ-Ċentru tar-Riżorsi tal-Komunikazzjoni u l-Informazzjoni tal-Kummissjoni. L-istess se jsir bi kwalunkwe informazzjoni rilevanti oħra li toħroġ. |230 | Analiżi ta' l-effetti u l-konsegwenzi Ġew identifikati għadd ta' possibilitajiet għall-istatistika dwar il-postijiet tax-xogħol vakanti fl-Ewropa. Possibilità A: It-tkomplija tal-ġbir tad-data dwar il-postijiet tax-xogħol vakanti bi ftehim mhux uffiċjali. Possibilità B: Regolament waħdieni tal-Kunsill/PE dwar l-istatistika Komunitarja dwar il-postijiet tax-xogħol vakanti li se jistabbilixxi qafas komuni għal statistika annwali u ta' kwart is-sena dwar il-postijiet tax-xogħol vakanti, li trid tiġi żviluppata f'żewġ regolamenti tal-Kummissjoni, b'serje ta' miżuri implimentattivi speċifiċi għall-bżonnijiet. Possibilità Ċ: Regolament waħdieni tal-PE/Kunsill dwar l-istatisitika Komunitarja ta' kwart is-sena dwar il-postijiet tax-xogħol vakanti skond il-ftehim mhux uffiċjali. Possibilità D: Żewġ proposti għal regolamenti tal-PE/Kunsill, wieħed għal statistika ta' kwart is-sena dwar il-postijiet tax-xogħol vakanti u l-ieħor għal statistika annwali dwar il-postijiet tax-xogħol vakanti Kull wieħed minnhom jiġi segwit b'regolament implimentattiv. Minħabba r-riżultat tal-konsultazzjoni, il-possibilità preferuta mis-Sistema Statistika Ewropea (ESS) hija l-possibilità Ċ, jiġifieri regolament waħdieni tal-PE/Kunsill dwar l-istatisitika Komunitarja tal-kwart tas-sena dwar il-postijiet tax-xogħol vakanti li jkun kumplimentat minn data strutturali annwali miġbura fuq bażi ta' ftehim mhux uffiċjali. L-adozzjoni ta' l-att ġuridiku jiggarantixxi l-produzzjoni ta' statistika armonizzata u ta' kwalità għolja meħtieġa għat-tqabbil madwar l-Istati Membri, li jiżgura l-kontinwità u l-konsistenza fil-ġbir tad-data ta' kwart is-sena. Din is-soluzzjoni hija effiċjenti, flessibbli u tkun inqas ta' piż mill-Possibilitajiet B u D. Barra minn hekk, il-Possibilità Ċ għandha twassal għal adozzjoni iktar malajr tar-regolament, minħabba l-impenn ta' l-Istati Membri fir-rigward tad-data ta' kwart is-sena. Il-Possibilità A hija l-qagħda attwali. Xi titjib minuri għad jista' jinkiseb mill-politika ta' l-għotjiet, imma t-tkomplija fuq bażi volontarja jfisser li jiġu aċċettati d-dgħjufijiet attwali ta' din l-istatistika u injorati l-bżonnijiet ta' l-utenti għal bażi ġuridika. Barra minn hekk, il-pajjiżi li jeħtieġu regolament sabiex ikomplu il-ġbir tad-data se jkunu esklużi għal dejjem mill-eżerċizzju. Il-Possibilità B tagħti rispons statistiku aħjar għall-bżonnijiet ta' l-utenti, inklużi dawk tal-Kummissjoni għal data strutturali annwali, u tiżgura iktar konsistenza bejn statistika annwali u ta' kwart is-sena. Madankollu, wara li tqiesu l-opinjonijiet espressi mill-Istati Membri, u l-kumplessità u d-diffikultajiet fl-implimentazzjoni ta' din il-possibilità, x'aktarx li se jinħtieġ proċess twil u diffiċli biex jintlaħaq ftehim fuq dan ir-regolament, u wieħed li ma jwassalx biex jiżgura adozzjoni malajr ta' regolament dwar l-istatistika ta' kwart is-sena. Il-Possibilità D tkun approċċ xieraq peress li tissodisfa r-rekwiżiti ta' l-utenti, imma għandha l-iżvantaġġi meta mqabbla mal-Possibilità Ċ, b'mod partikolari f'termini ta' effiċenza u ammont ta' xogħol. Madankollu, din il-possibilità għandha titqies mill-ġdid fil-medda medja taż-żmien, wara li l-esperjenza bl-istatistika ta' kwart is-sena tkun ġiet ivvalutata. |L-ELEMENTI ġURIDIċI TAL-PROPOSTA |305 | Taqsira ta' l-azzjoni proposta L-intenzjoni ta' din il-bażi ġuridika hija li tistabbilixxi qafas ġuridiku biex ikopri l-attivitajiet attwali u dawk identifikabbli għall-ġejjieni fil-qasam ta' l-istatistika ta' kwart is-sena dwar il-postijiet tax-xogħol vakanti. Dan jinkludi, b'mod partikolari, il-garanzija ta' ġbir armonizzat tad-data biex jissodisfa d-domanda ta' l-utenti f'dan il-qasam. Il-proposta għal Regolament tirrispetta l-prinċipji stabbiliti fil-Kodiċi ta' Prattika Ewropew ta' l-Istatistika, b'mod partikolari l-prinċipju ta' l-effettività fl-infiq, u ttieħdu miżuri speċjali biex il-piż fuq in-negozji u l-Uffiċċji Nazzjonali ta' l-Istatistika jiġi mminimizzat. Ir-Regolament tal-PE/Kunsill irid jiġi kkumplimentat minn regolament ta' implimentazzjoni. |310 | Bażi ġuridika L-Artikolu 285 jipprovdi l-bażi ġuridika ta’ l-istatistika Komunitarja. Il-Kunsill, skond il-proċedura ta’ kodeċiżjoni, għandu jadotta miżuri għall-produzzjoni ta' statistika fejn meħtieġa għat-twettiq ta' l-attivitajiet tal-Komunità. Dan l-artikolu jistabbilixxi r-rekwiżiti relatati mal-produzzjoni ta’ l-istatistika Komunitarja u jeħtieġ konformità ma’ l-istandards ta’ imparzjalità, affidabilità, oġġettività, indipendenza xjentifika, effettività ta’ nfiq u konfidenzjalità ta’ statistika. |329 | Il-prinċipju tas-sussidjarjetà L-għan ta' l-azzjoni proposta, jiġifieri l-produzzjoni ta' statistika Komunitarja dwar il-postijiet tax-xogħol vakanti, ma jistax jintlaħaq biżżejjed mill-Istati Membri u għalhekk jista' jintlaħaq aħjar fil-livell Komunitarju fuq il-bażi ta' att ġuridiku Komunitarju, għax il-Kummissjoni biss tista' tikkoordina l-armonizzazzjoni meħtieġa ta' informazzjoni statistika fil-livell Komunitarju, filwaqt li l-ġbir tad-data u l-kumpilazzjoni ta' l-istatistika kumparabbli tal-postijiet tax-xogħol vakanti jistgħu jiġu organizzati mill-Istati Membri. Għaldaqstant, il-Komunità tista' għalhekk tadotta miżuri, b'konformità mal-prinċipju ta' sussidjarjetà kif stabbilit fl-Artikolu 5 tat-Trattat. |Il-Prinċipju tal-Proporzjonalità Il-proposta hija skond il-prinċipju tal-proporzjonalità minħabba din/dawn ir-raġuni(jiet). |331 | B’konformità mal-prinċipju ta’ proporzjonalità dan ir-Regolament jillimita ruħu għall-minimu meħtieġ biex jitwettaq dan il-għan u ma jmurx lil hinn minn dak li hu neċessarju għal dan il-fini. |332 | Se jkun hemm żieda fl-ispejjjeż, partikolarment fl-istadju inizjali ta' l-implimentazzjoni u l-iktar għal dawk il-pajjiżi li għalissa għadhom mhumiex iħejju stħarriġiet dwar il-postijiet tax-xogħol vakanti, jew għal dawk li jridu jaddattaw l-istħarriġiet biex jikkonformaw mar-rekwiżiti tal-liġi. Madankollu, b'sostenn finanzjarju Komunitarju l-ispejjeż involuti jistgħu jkunu limitati. Fir-rigward taż-żieda fil-piż, l-estent ta' dan l-impatt ġie llimitat bi tħejjija bir-reqqa, li tirrispetta l-effiċjenza fl-infiq u l-implimentazzjoni tal-miżuri leġiżlattivi, jiġifieri l-użu tas-sorsi amministrattivi li jissodisfaw il-kriterji tal-kwalità, l-esklużjoni ta' l-attivitajiet ekonomiċi li huma marġinali u l-possibilità li jkun hemm studji ta' fattibilità mwettqa mill-Istati Membri li jkollhom diffikultà biex jipprovdu d-data għal xi setturi speċifiċi u / jew unitajiet żgħar. |L-għażla ta’ strumenti |341 | L-Istrumenti proposti: regolament. |342 | Mezzi oħra ma jkunux xierqa minħabba din/dawn ir-raġuni(jiet): Hija ħaġa aċċettata b'mod ġenerali li regolament tal-PE/Kunsill ikun xieraq għall-parti l-kbira ta' l-attività statistika li teħtieġ applikazzjoni uniformi u dettaljata madwar il-Komunità. Regolament huwa preferut minn direttiva bħala att bażiku għax, kuntrarjament għal direttiva, regolament jistipula l-istess liġi madwar il-Komunità, li jħalli lill-Istati Membri bla poteri dwar japplikawhx parzjalment jew b'mod selettiv u ma jagħtihom l-ebda għażla fil-forma u l-metodi li jridu jintużaw biex jintlaħqu l-għanijiet tiegħu. Barra minn hekk, regolament huwa applikabbli direttament, li jfisser li ma għandux bżonn li jiġi traspost fil-liġi nazzjonali, b'hekk jevita dewmien marbut mat-traspożizzjoni tad-direttivi fil-leġiżlazzjoni nazzjonali. Dan iwassal ukoll għal leġiżlazzjoni aħjar u iżjed malajr. |IMPATT BAġITARJU |401 | Dispożizzjonijiet finanzjarji inklużi fir-Regolament għandhom jgħinu lill-Istati Membri waqt il-fażi tal-bidu biex iniedu statistika f'dan il-qasam jew biex ilestu xogħol li diġà nbeda bil-ftehim mhux uffiċjali għat-titjib tal-kwalità ta' ġbir ta' data fil-medda qasira ta' żmien u biex jaqdu l-ħtiġijiet ta' l-utenti. Il-finanzjament se jkun kopert mill-Programm Komunitarju għall-Impjiegi u s-Solidarjetà Soċjali - PROGRESS, adottat bid-Deċiżjoni 1672/2006 tal-Parlament Ewropew u tal-Kunsill ta' l-24 ta' Ottubru 2006. Skond it-Taqsima 1. L-impjiegi, il-finanzjament ta' l-azzjonijiet rilevanti, inklużi azzjonijiet statistiċi, issemmew speċifikatament, cf. "jiġi mtejjeb l-għarfien tas-sitwazzjoni u tal-prospetti ta' l-impjiegi, b'mod partikolari permezz ta' analiżi u studji u l-iżvilupp ta' l-istatistika u indikaturi komuni fi ħdan il-qafas ta' l-EES". L-impatt baġitarju f'approprjazzjonijiet ta' impenn u ta' ħlas marbuta ma' dawn l-azzjonijiet ġew stmati għal EUR 4.5 miljuni għall-perjodu 2008-2010. |1.  2007/0033 (COD)Proposta għalREGOLAMENT TAL-PARLAMENT EWROPEW U TAL-KUNSILLdwar l-istatistika ta' kwart is-sena dwar il-postijiet tax-xogħol vakanti fil-Komunità(Test b’rilevanza għaż-ŻEE)IL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 285(1) tiegħu,Wara li kkunsidraw il-proposta tal-Kummissjoni[1],Wara li kkunsidraw l-opinjoni tal-Kumitat Ekonomiku u Soċjali Ewropew[2] u l-opinjoni tal-Bank Ċentrali Ewropew[3],Filwaqt li jaġixxu bi qbil mal-proċedura stipulata fl-Artikolu 251 tat-TrattatWara li kkonsultaw lill-Kumitat tal-Programm Statistiku,Billi:(1) Il-Kunsill li sar fi Brussell fit-8 ta' Diċembru 2003 approva fil-konkużjonijiet tiegħu[4] indikatur strutturali dwar il-postijiet tax-xogħol vakanti li jrid jiġi żviluppat u ppubblikat.(2) Il-Pjan ta' Azzjoni dwar ir-Rekwiżiti Statistiċi ta' l-EMU[5] u r-rapporti sussegwenti tal-progress[6] dwar l-implimentazzjoni ta' dak il-pjan jidentifikaw bħala prijorità l-iżvilupp ta' bażi ġuridika li tkopri l-istatistika dwar il-postijiet tax-xogħol vakanti.(3) Il-Kumitat tax-Xogħol, stabbilit mid-Deċiżjoni tal-Kunsill 2000/98/KE[7], qabel li hemm bżonn ta' indikatur għall-postijiet tax-xogħol vakanti sabiex jissorvelja l-Istrateġija Ewropea għall-Impjiegi stipulata fid-Deċiżjoni tal-Kunsill 2005/600/KE tat-12 ta' Lulju 2005 dwar Linji Gwida għall-politika dwar l-impjiegi ta' l-Istati Membri[8].(4) Id-Deċiżjoni 1672/2006/KE ta' l-24 ta' Ottubru 2006 tal-Parlament Ewropew u tal-Kunsill li tistabbilixxi Programm Komunitarju għall-Impjiegi u għas-Solidarjetà Soċjali – PROGRESS[9], tipprevedi l-finanzjament ta' l-azzjonijiet rilevanti inklużi, kif speċifikat fiha stess, li "jiġi mtejjeb l-għarfien tas-sitwazzjoni u tal-prospetti ta' l-impjiegi, b'mod partikolari permezz ta' analiżi u studji u l-iżvilupp ta' l-istatistika u indikaturi komuni fi ħdan il-qafas ta' l-EES".(5) Data dwar il-postijiet tax-xogħol vakanti maqsuma skond l-attività ekonomika, fost karatteristiċi oħra, hija meħtieġa mill-Kummissjoni fil-qafas ta' l-Istrateġija Ewropea għall-Impjiegi għall-monitoraġġ u l-analiżi tal-livell u l-istruttura tad-domanda għax-xogħol.(6) Data malajr ta' kwart is-sena dwar il-postijiet tax-xogħol vakanti huma meħtieġa mill-Kummissjoni u mill-Bank Ċentrali Ewropew għall-monitoraġġ ta' bidliet fil-medda qasira ta' żmien fil-postijiet tax-xogħol vakanti. Data dwar il-postijiet tax-xogħol vakanti li tiġi aġġustata kull staġun tiffaċilita l-interpretazzjoni ta' bidliet ta' kwart is-sena.(7) Data li tingħata dwar il-postijiet tax-xogħol vakanti għandha tkun rilevanti li tinkludi l-kompletezza, preċiża u li tinkludi l-kopertura, f'waqtha, koerenti, kumparabbli u aċċessibbli malajr mill-utenti.(8) Il-benefiċċji tal-ġbir, fil-livell Komunitarju, ta' data kompluta fuq il-partijiet kollha ta' l-ekonomija għandhom ikunu bbilanċjati b'mod partikolari kontra il-possibiltajiet ta' rapportar minn, u l-piż tat-tweġibiet fuq, intrapriżi żgħar u ta' daqs medju.(9) Għad-determinazzjoni ta' l-ambitu ta' l-istatistika li trid tinġabar u l-livell ta' dettall meħtieġ mill-attività ekonomika, hemm bżonn li tiġi applikata l-verżjoni tas-sistema ta' klassifikazzjoni komuni għall-attivitajiet ekonomiċi fil-Komunità, NACE, li hija attwalment fis-seħħ.(10) Peress li l-għanijiet ta' l-azzjoni proposta, jiġifieri l-produzzjoni ta' statistika Komunitarja dwar il-postijiet tax-xogħol vakanti, ma jistgħux jintlaħqu b'mod suffiċjenti mill-Istati Membri u jistgħu, għalhekk, jintlaħqu aħjar fil-livell Komunitarju, il-Komunità tista' tadotta miżuri, bi qbil mal-prinċipju ta' sussidarjetà kif stabbilit fl-Artikolu 5 tat-Trattat. B’konformità mal-prinċipju tal-proporzjonalità, kif stabbilit f'dak l-Artikolu, dan ir-Regolament ma jmurx lil hinn minn dak li huwa neċessarju sabiex jintlaħqu dawk l-objettivi.(11) Fil-produzzjoni u t-tixrid ta' l-istatistika Komunitarja skond dan ir-Regolament, l-awtoritajiet ta' l-istatistika nazzjonali u Komunitarji għandhom iqisu l-prinċipji stabbilit fil-Kodiċi ta’ Prassi Ewropew għall-Istatistika adottat mill-Kumitat tal-Programm Statistiku[10] fl-24 ta' Frar 2005 u mehmuż mar-Rakkomandazzjoni tal-Kummissjoni dwar l-indipendenza, l-integrità u r-responsabilità ta' l-awtoritajiet ta' l-istatistika nazzjonali u Komunitarji[11].(12) Ir-Regolament tal-Kunsill (KE) Nru 322/97 tas-17 ta’ Frar 1997 dwar l-istatistika Komunitarja[12] jipprovdi l-qafas ġenerali u għalhekk japplika għall-produzzjoni ta' l-istatistika dwar il-postijiet tax-xogħol vakanti.(13) Il-miżuri meħtieġa biex jiġi implimentat dan ir-Regolament għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tipprovdi l-proċeduri għall-eżerċizzju tas-setgħat ta' l-implimentazzjoni konferiti fuq il-Kummissjoni[13].(14) B'mod partikolari, il-Kummissjoni għandha tingħata s-setgħa biex tadotta l-miżuri implimentattivi fir-rigward ta' l-oqsma msemmija fl-Artikoli 2, 4, 6, 7, u 8 ta' dan ir-Regolament. Peress li dawn huma miżuri ta’ ambitu ġenerali, imfassla biex jemendaw jew iħassru elementi mhux essenzjali ta' dan ir-Regolament, jew biex jissupplimentaw dan ir-Regolament biż-żieda ta’ elementi mhux essenzjali ġodda, huma għandhom jiġu adottati skond il-proċedura regolatorja bl-iskrutinju stipulat fl-Artikolu 5a tad-Deċiżjoni 1999/468/KEE.ADOTTAW DAN IR-REGOLAMENT:Artikolu 1Is-suġġett u l-ambitu1. Dan ir-Regolament jistipola r-rekwiżiti għall-produzzjoni regolari ta' l-istatistika ta' kwart is-sena dwar il-postijiet tax-xogħol vakanti Komunitarji.2. Kull Stat Membru għandu jibgħat data dwar il-postijiet tax-xogħol vakanti lill-Kummissjoni (Eurostat) għall-unitajiet ta' negozju b'impjegat wieħed jew iżjed.Bla ħsara għall-paragrafi 3 u 4, l-istatistika għandha tkopri l-attivitajiet ekonomiċi kollha definiti mis-sistema komuni ta' klassifikazzjoni għall-attivitajiet ekonomiċi fil-Komunità (NACE) fis-seħħ, ħlief għall-attivitajiet ta' familji li jħaddmu u l-attivitajiet ta' għaqdiet u entitajiet ekstraterritorjali.Id- data għandha tinqasam skond l-attività ekonomika, skond in-NACE fis-seħħ fil-livell tat-taqsima.3. Il-kopertura ta' attivitajiet ta' agrikoltura, foresterija u sajd, kif definita min-NACE fis-seħħ, ma għandhiex tkun obbligatorja għal dawk l-Istati Membri li dawn l-attivitajiet mhumiex rilevanti għalihom f'termini tas-sehem mill-impjiegi totali.Il-limitu marbut mar-rilevanza tas-sehem imsemmi fl-ewwel sottoparagrafu għandu jkun iddeterminat skond il-proċedura msemmija fl-Artikolu 11(2). Jekk ikun hemm bżonn u jkun xieraq, għandhom jitqiesu l-istudji ta' fattibilità ta' l-Artikolu 8.4. Il-kopertura ta' l-amministrazzjoni u d-difiża pubblika, is-sigurtà soċjali obbligatorja, l-edukazzjoni, is-saħħa tal-bniedem u x-xogħol soċjali, l-arti, l-ispettakli u r-rikreazzjoni u l-attivitajiet ta' għaqdiet bi sħubija, it-tiswija ta' kompjuters u oġġetti personali u tad-dar u attivitajiet oħrajn ta' servizz personali, kif definit min-NACE fis-seħħ, fi ħdan l-ambitu ta' dan ir-Regolament, u ta' unitajiet b'inqas minn 10 impjegati għandhom ikunu determinati filwaqt li jitqiesu l-istudji ta' fattibilità definiti fl-Artikolu 8.Artikolu 2Postijiet tax-xogħol vakantiGħall-finijiet ta' dan ir-Regolament, post tax-xogħol vakanti huwa post tax-xogħol bi ħlas maħluq ġdid jew mhux okkupat jew li dalwaqt isir vakanti, li għalih, min iħaddema) qiegħed attivament jieħu passi u huwa lest li jieħu iktar passi biex isib il-kandidat adatt minn barra l-intrapriża kkonċernata, ub) bi ħsiebu jimlieh jew immedjatament jew f'perjodu ta' żmien speċifikat;Il-kunċetti 'attivament jieħu passi biex isib il-kandidat adatt' u l-'perjodu ta' żmien speċifiku' għandhom jiġu ddefiniti skond il-proċedura msemmija fl-Artikolu 11(2).Artikolu 3DefinizzjonijietGħall-finijiet ta’ dan ir-Regolament, għandhom japplikaw id-definizzjonijiet li ġejjin:1. 'Post tax-xogħol okkupat' tfisser post tax-xogħol bi ħlas fi ħdan organizzazzjoni li impjegat ġie assenjat għalih.2. Metadata tfisser l-ispjegazzjonijiet meħtieġa għall-interpretazzjoni tal-bidliet fid- data li jiġu minn bidliet metodoloġiċi jew tekniċi.3. Data retrospettiva tfisser id- data storika li tkopri l-ispeċifikazzjonijiet mogħtija mill-Artikolu 1.Artikolu 4Dati ta' referenza u speċifikazzjonijet tekniċi1. L-Istati Membri għandhom jiġbru d- data ta' kwart is-sena b'referenza għal dati ta' referenza speċifiċi li għandhom jiġu ddeterminati skond il-proċedura msemmija fl-Artikolu 11(2).2. L-Istati Membri għandhom jipprovdu data fuq postijiet tax-xogħol okkupati sabiex jistandardizzaw id- data dwar il-postijiet tax-xogħol vakanti għal finijiet ta' tqabbil.3. L-Istati Membri għandhom jintalbu japplikaw proċeduri ta' aġġustament staġonali għad- data ta' kwart is-sena dwar il-postijiet tax-xogħol vakanti. Il-proċeduti ta' aġġustament staġonali għandhom jiġu determinati skond il-proċedura msemmija fl-Artikolu 11(3).Artikolu 5Sorsi1. L-Istati Membri għandhom jipproduċu d- data bl-użu ta' stħarriġ tan-negozju. Sorsi oħra, bħad- data amministrattiva, jistgħu jintużaw sakemm dawn ikunu xierqa f'termini ta' kwalità, skond l-Artikolu 7.2. L-Istati Membri jistgħu jissupplimentaw is-sorsi msemmija fil-paragrafu 1 bi proċeduri affidabbli ta' stima ta' l-istatistika.3. Skemi Ewropej ta' kampjuni għandhom ikunu stabbiliti u kkoordinati mill-Kummissjoni (Eurostat) sabiex jiġu prodotti stimi Komunitarji fejn skemi ta' kampjuni nazzjonali ma jilħqux ir-rekwiżiti Komunitarji fir-rigward tal-ġbir tad- data ta' kwart is-sena. Id-dettalji ta' l-iskemi, l-approvazzjoni tagħhom u l-implimentazzjoni għandhom ikunu speċifikati mill-proċedura stabbilita fl-Artikolu 11(3).L-Istati Membri jistgħu jagħżlu li jieħdu sehem fi skemi ta' kampjuni Komunitarji meta skemi bħal dawn joħolqu possibilitajiet għal tnaqqis sostanzjali fl-ispiża tas-sistema statistika jew fil-piż fuq in-negozju li jiġi mill-ilħuq tar-rekwiżit Komunitarju.Artikolu 6Trażmissjoni ta’ Data1. L-Istati Membri għandhom jittrażmettu d- data u l- metadata lill-Kummissjoni (Eurostat) f'format u qabel l-iskadenzi ta' trażmissjoni li għandhom jiġu ddeterminati skond il-proċedura msemmija fl-Artikolu 11(2). Kwalunkwe reviżjoni ta' data ta' kwart is-sena għal kwarti tas-sena ta' qabel għandha tiġi trażmessa fl-istess żmien.2. L-Istati Membri għandhom jittrażmettu wkoll data retrospettiva għal ta' l-anqas l-erba' kwarti tas-sena ta' qabel il-kwart li jrid jiġi fornut fl-ewwel konsenja ta' data . It-totali għandhom jaslu mhux iktar tard mill-ewwel trażmissjoni ta' data , u l-analiżi mhux iktar tard minn sena wara. Fejn hemm bżonn, data retrospettiva tista' tkun ibbażata fuq 'l-aqwa stimi'.Artikolu 7Kwalità1. Il-kwalità statistika tad- data , b'mod partikolari r-rilevanza tagħha li tinkludi l-kompletezza, il-preċiżjoni li tinkludi l-kopertura, li tkun f'waqtha, il-koerenza, il-kumparabilità u l-aċċessibilità, għandha tkun objettiv fundamentali u l-Istati Membri u l-Kummissjoni (Eurostat) għandhom jaħdmu f'kooperazzjoni mill-qrib biex dan jintlaħaq.Id- data attwali u d- data retrospettiva trażmessa għandha tissodisfa kriterji ta' kwalità li għandhom ikunu definiti skond il-proċedura msemmija fl-Artikolu 11(2).2. L-Istati Membri għandhom jipprovdu rapporti ta' kwalità lill-Kummissjoni (Eurostat). Il-waqt, il-frekwenza u l-kontenut tar-rapporti ta' kwalità u l-iskadenzi biex jintbagħtu r-rapporti għandhom ikunu ddeterminati skond il-proċedura msemmija fl-Artikolu 11(2).Artikolu 8Studji ta’ Fattibilità1. Il-Kummissjoni (Eurostat) għandha tistabbilixxi l-qafas adatt għat-twaqqif ta' serje ta' studji ta' fattibilità skond il-proċedura msemmija fl-Artikolu 11(2). Dawn l-istudji għandhom isiru mill-Istati Membri li għandhom diffikultajiet biex jipprovdu data għal:a) unitajiet b'inqas minn 10 impjegati; u/jewb) l-attivitajiet li ġejjin:i) attivitajiet ta' agrikoltura, foresterija u sajd,ii) id-difiża u l-amministrazzjoni pubblika; is-sigurtà soċjali obligatorja,iii) l-edukazzjoni,iv) is-saħħa tal-bniedem u l-ħidma soċjali,v) l-arti, l-ispettakli u r-rikreazzjoni, uvi) attivitajiet ta' għaqdiet bi sħubija, tiswija ta' kompjuters u oġġetti personali u tad-dar u attivitajiet oħrajn ta' servizz personali2. L-Istati Membri li qegħdin jagħmlu studji ta' fattibilità għandhom jibagħtu rapport dwar ir-riżultati ta' dawk l-istudji fi żmien 12-il xahar wara d-dħul fis-seħħ tal-miżuri implimentattivi tal-Kummissjoni msemmija fil-paragrafu 1.3. Il-miżuri adottati bis-saħħa tar-riżultati ta' l-istudji ta' fattibilità għandhom jirrispettaw il-prinċipju ta' l-effettività fl-ispejjeż, kif definit fl-Artikolu 10 tar-Regolament (KE) Nru 322/97, inkluża l-minimizzazzjoni tal-piż fuq min iwieġeb.4. L-implimentazzjoni tal-miżuri adottati bis-saħħa ta' l-istudji ta' fattibilità għandha tkun b'tali mod li d- data tiġi trażmessa sa l-ewwel kwart tas-sena ta' l-2011.Artikolu 9Il-finanzjament1. Għall-ewwel tliet snin ta' ġbir ta' data l-Istati Membri jistgħu jirċievu kontribuzzjoni finanzjarja mingħand il-Komunità għall-ispejjeż tax-xogħol involuti.2. L-ammont ta' approprjazzjonijiet allokati kull sena għall-kontribuzzjonijiet finanzjarji msemmija fil-paragrafu 1 għandu jiġi stabbilit bħala parti mill-proċeduri baġitarji annwali.3. L-awtorità baġitarja għandha tagħti l-approprjazzjonijiet disponibbli għal kull sena.Artikolu 10Miżuri ta’ implimentazzjoniIl-miżuri meħtieġa għall-implimentazzjoni ta’ dan ir-Regolament għandhom ikunu adottati skond l-Artikolu 11.Artikolu 11Il-Kumitat1. Il-Kummissjoni għandha tkun megħjuna mill-Kumitat tal-Programm Statistiku stabbilit mid-Deċiżjoni tal-Kunsill 89/382/KEE, Euratom.2. Fejn issir referenza għal dan il-paragrafu, għandha tapplika bi skrutinju l-proċedura regolatorja stipulata fl-Artikolu 5a (1) sa (4) u l-Artikolu 7 tad-Deċiżjoni 1999/468/KE, filwaqt li jitqiesu d-dispożizzjonijiet ta' l-Artikolu 8 tagħha.3. Fejn issir referenza għal dan il-paragrafu, għandha tapplika l-proċedura regolatorja stipulata fl-Artikoli 5 u 7 tad-Deċiżjoni 1999/468/KE, filwaqt li jitqiesu d-dispożizzjonijiet ta’ l-Artikolu 8 tagħha.Il-perjodu ta' żmien stabbilit fl-Artikolu 5(6) tad-Deċiżjoni 1999/468/KE għandu jiġi ffissat għal tliet xhur.Artikolu 12Rapport dwar l-implimentazzjoniFi żmien sentejn mid-dħul fis-seħħ ta' dan ir-Regolament u kull tliet snin minn hemm 'il quddiem, il-Kummissjoni għandha tressaq rapport lill-Parlament Ewropew u lill-Kunsill dwar l-implimentazzjoni ta' dan ir-Regolament. Ir-rapport għandu jivvaluta l-kwalità ta' l-istatistika pprovduta mill-Istati Membri u għandu jidentifika oqsma għal titjib potenzjali.Artikolu 13Id-dħul fis-seħħDan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil- Ġurnal Uffiċjali ta’ l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-Parlament Ewropew Għall-KunsillIl-President Il-President [1] ĠU C , , p. .[2] ĠU C , , p. .[3] ĠU C , , p. .[4] Il-Konklużjonijiet tal-Kunsill, 15875/03[5] Il-Pjan ta' Azzjoni tal-Kummissjoni dwar ir-Rekwiżiti Statistiċi ta' l-EMU, CS/2000/11655[6] Rapporti dwar l-Istat tar-Rekwiżiti ta' l-Informazzjoni fl-EMU; CS/2001/13388, CS/2003/6016 u CS/2005/13894[7] ĠU L 29 ta' l-4.2.2000, p. 21[8] ĠU L 205, 6.8.2005, p.21[9] ĠU L 315, 15.11.2006, p. 1[10] ĠU L 181, 28.6.1989, p. 47[11] ĠU C 172, 12.07.2005, p. 22[12] ĠU L 52, 22.2.1997, p. 1[13] ĠU L 184, 17.7.1999, p. 23, Id-Deċiżjoni kif emendata l-aħħar mid-Deċiżjoni tal-Kunsill Nru 2006/512/KE tas-17 ta' Lulju 2006, ĠU L 200 tat-22.7.2006, p.11